મિત્રો કલ્પના કરો કે તમે તમારી શાળાના વર્ગખંડ માં બેઠા છો અને ત્યાંથી તમે અચાનક એફિલ ટાવર નજીક પહોંચી ગયા અને તેને ભરપુર માણ્યાં બાદ તમે હિમાલયના ઊંચા શિખરો પર તમારા પ્રાઈવેટ પ્લેન માં બેસી પ્રવાસ કરી રહ્યા છો અને થોડા સમય માં તમે પ્લેન નીચે ઉતારી સમુદ્ર માં ઊંડે ડૂબકી લગાવી જ્યાં ટાઈટેનિક ડૂબેલ છે ત્યાં પહોંચો છો અને તેના વેર વિખેર ભંગાર ને નજીક થી જોયા બાદ ત્યાંથી જામનગર ના પરવાળાના ટાપુ પર આવી જાવ છો.અચાનક તમે ચંદ્ર પર પહોંચી ત્યાં એપોલો યાન અને અમેરિકાનો રાષ્ટ્ર ધ્વજ જોવ છો અને ત્યાંથી તમે તરત છલાંગ મારી મંગળ ગ્રહ પર પહોંચો છો અને આ ગ્રહ પર મુક્ત મને તમે ફરી રહ્યા છો........બસ....આટલું વાંચ્યા પછી તમને જરૂર લાગશે કે હું કૈક અતિશયોક્તિ ભરી વાતો કરી રહ્યો છું...પણ એવું નથી.આ બધું જ આજની ટેકનોલોજી થી એકદમ શક્ય છે.